|  |  |  |
| --- | --- | --- |
| patara gerbi | **ხარაგაულის მუნიციპალიტეტის**  **საკრებულოს** | **gerbi** |

**დადგენილება #14**

**25 თებერვალი 2015 წელი**

**56-00**

**დ.xaragauli 9 aprilis quCa #15**

**ხარაგაულის მუნიციპალიტეტის საკრებულოს 2014 წლის 19 ნოემბრის N48 დადგენილებაში**

**,,ხარაგაულის მუნიციპალიტეტის საკრებულოს აპარატისა და გამგეობის საჯარო**

**მოსამსახურეთა დამატებითი საკვალიფიკაციო მოთხოვნების დადგენის შესახებ”**

**ცვლილების შეტანის თაობაზე**

,,ნორმატიული აქტების შესახებ“ საქართველოს კანონის მე–20 მუხლის საფუძველზე

**ხარაგაულის მუნიციპალიტეტის საკრებულო ადგენს:**

**მუხლი1.** შეტანილ იქნეს ცვლილება ხარაგაულის მუნიციპალიტეტის საკრებულოს 2014 წლის 19 ნოემბრის N48 დადგენილებაში ,,ხარაგაულის მუნიციპალიტეტის საკრებულოს აპარატისა და გამგეობის საჯარო მოსამსახურეთა დამატებითი საკვალიფიკაციო მოთხოვნების დადგენის შესახებ“

**(საქართველოს საკანონმდებლო მაცნე ვებ.გვერდი21/11/2014)**

|  |
| --- |
|  |

**1.შეტანილ იქნეს ცვლილება დადგენილებით დამტკიცებულ N2 დანართში და დანართის მე-2 მუხლის**

**მე-4 პუნქტი ჩამოყალიბდეს ახალი რედაქციით:**

**,,** 4. ხარაგაულის მუნიციპალიტეტის გამგეობის ადმინისტრაციული სამსახურის მთავარ

სპეციალისტს ღორეშის საზოგადოებრივ ცენტრში მოეთხოვება:

ა) უმაღლესი განათლება;

ბ) მუშაობის არანაკლებ 1 წლიანი გამოცდილება საჯარო სამსახურში;

გ) საოფისე კომპიუტერული პროგრამების Microsoft Office Word, Internet Explorer–ის კარგ დონეზე ცოდნა;

დ) ხარაგაულის მუნიციპალიტეტის გამგეობის დებულების ცოდნა;

ე) ,,საქართველოს მოქალაქეთა და საქართველოში მცხოვრებ უცხოელთა რეგისტრაციის, პირადობის (ბინადრობის) მოწმობისა და საქართველოს მოქალაქის პასპორტის გაცემის წესის შესახებ“ საქართველოს კანონის ცოდნა;

ვ) ,,სამოქალაქო აქტების შესახებ“ საქართველოს კანონის ცოდნა;

ზ) ,,სოციალური დახმარების შესახებ“ საქართველოს კანონის ცოდნა;

თ) ,,სოციალური პაკეტის განსაზღვრის შესახებ“ საქართველოს მთავრობის 2012 წლის 23 ივლისის N279 დადგენილების ცოდნა;

ი) ,,სახელმწიფო პენსიის შესახებ“ საქართველოს კანონის ცოდნა;

კ) ,,საქართველოს მოქალაქეობის შესახებ“ საქართველოს კანონის ცოდნა;

ლ) ,,საჯარო რეესტრის შესახებ“ საქართველოს კანონის ცოდნა;

მ) ,,სახელმწიფო რეესტრის შესახებ“ საქართველოს კანონის ცოდნა.

ნ) ,,უცხოელთა და მოქალაქეობის არმქონე პირთა სამართლებრივი მდგომარეობის შესახებ“ საქართველოს კანონის ცოდნა.“

**მუხლი 2.**  დადგენილება ამოქმედდეს გამოქვეყნებისთანავე.

**საკრებულოს თავმჯდომარე ინგა მაღრაძე**